b"\n_START_ARTICLE_\nSociet\xc3\xa0 Polisportiva Ars et Labor\n_START_SECTION_\nHist\xc3\xb2ria\n_START_PARAGRAPH_\nEl club va ser fundat com a un cercle religi\xc3\xb3s-cultural l'any 1907 amb el nom de Circolo Ars et Labor pel sacerdot salesi\xc3\xa0 Pietro Acerbis. Els colors adoptats van ser blanc i blau. El 1912, la branca esportiva es va separar de la religiosa i es va formar la Societ\xc3\xa0 Polisportiva Ars et Labor (SPAL). Entre 1939 i 1943 el club va canviar temporalment el seu nom a Associazione Calcio Ferrara, aix\xc3\xad com els seus colors._NEWLINE_La seva millor \xc3\xa8poca la visqu\xc3\xa9 entre 1951 i 1968, en qu\xc3\xa8 exceptuant una temporada jug\xc3\xa0 a la m\xc3\xa0xima categoria del futbol itali\xc3\xa0, la S\xc3\xa8rie A. El 1951, sota la presid\xc3\xa8ncia de Paolo Mazza, amb l'entrenador Antonio Janni i el capit\xc3\xa0 John Emiliani, l'SPAL va aconseguir per primera vegada l'ascens a la S\xc3\xa8rie A. Durant aquests anys, van sortir del club molts jugadors joves que es van fer famosos, entre ells Fabio Capello._NEWLINE_Durant els anys setanta, vuitanta i noranta, l'SPAL va jugar majorit\xc3\xa0riament a la S\xc3\xa8rie B i la S\xc3\xa8rie C._NEWLINE_L'any 2005 pat\xc3\xad una fallida econ\xc3\xb2mica i fou refundat amb el nom d'SPAL 1907. L'estiu de 2012, despr\xc3\xa9s de patir una segona fallida, el club es va refundar per segona vegada com a Societ\xc3\xa0 Sportiva Dilettantistica Real SPAL._NEWLINE_Al final de la temporada 2012-13, el club va recuperar la seva denominaci\xc3\xb3 original. El 12 de juliol de 2013, despr\xc3\xa9s d'un acord per a la fusi\xc3\xb3 entre l'SPAL i el Giacomense, un club de Ferrara, el club va canviar el seu nom a SPAL 2013._NEWLINE_La temporada 2015-16, l'equip va guanyar la promoci\xc3\xb3 a la S\xc3\xa8rie B per primera vegada des de la temporada 1992-93, despr\xc3\xa9s d'acabar primer al grup B de la Lega Pro. L'any seg\xc3\xbcent van quedar primers a la S\xc3\xa8rie B, aconseguint aix\xc3\xad l'ascens a la S\xc3\xa8rie A despr\xc3\xa9s d'una abs\xc3\xa8ncia de 49 anys."